Svein Erik Paulsen

Svein Erik «Spiker'n» Paulsen (født 1946) er en norsk tidligere proffbokser. Han bokset i vektklassen super fjærvekt.

Paulsen innledet karrieren ved å bli norsk juniormester i 1962. Han ble norsk seniormester i 1964, 1966, 1968, 1969, 1970 og 1972 og nordisk mester i 1967 og 1970. Han vant kongepokalen i 1970. Han var OL-deltager i 1972 der han oppnådde en femteplass i lettvekt.

Paulsen var profesjonell 1973–1978. Han bokset 25 kamper som proff, 21-2-1 (5 KO).    
I 1974 ble Paulsen Norges første europamester i proffboksing da han beseiret Lothar Abend. Paulsen gjorde totalt fire forsvar av sin EM-tittel.
I 1975 utfordret han Alfredo Escalera om WBC-tittelen, men tapte via TKO i 9. runde. 

Beste motstandere: Alfredo Escalera, Lothar Abend, Antonio Puddu, Ugo Poli, Arnold Taylor.

Paulsen var på sitt beste rangert som nr. 2 i verden av Ring Magazine. I 1974 ble han tildelt Olavstatuetten.

 Referanser 

 Eksterne lenker 


Kategori:Norske boksere
Kategori:Deltakere for Norge under Sommer-OL 1972
Kategori:Boksere under Sommer-OL 1972
Kategori:Personer fra Trondheim kommune
Kategori:Norgesmestere i boksing
Kategori:Kongepokalvinnere i boksing